《题朱孟辩层峦图》
元代·贝琼

叠嶂何崔嵬，远近皆可数。不学王宰迟，弃墨如弃土。

林藏风雨黑，石戴冰雪古。初疑造化钟，已觉精灵聚。

遥思两山下，流泉细通圃。茅屋今何如，人去苔生户。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。